CELEX: 32015R1042
Language: hr
Date: 2015-06-30 00:00:00
Title: Provedbena uredba Komisije (EU) 2015/1042 оd 30. lipnja 2015. o izmjeni Priloga II. Uredbi (EZ) br. 250/2009 o provedbi Uredbe (EZ) br. 295/2008 Europskog parlamenta i Vijeća o strukturnim poslovnim statistikama u pogledu prilagodbe tehničkog formata nakon revizije klasifikacije proizvoda po djelatnostima (KPD) (Tekst značajan za EGP)

1.7.2015   
            
            
               HR
            
            
               Službeni list Europske unije
            
            
               L 167/61
            
         PROVEDBENA UREDBA KOMISIJE (EU) 2015/1042
   оd 30. lipnja 2015.
   o izmjeni Priloga II. Uredbi (EZ) br. 250/2009 o provedbi Uredbe (EZ) br. 295/2008 Europskog parlamenta i Vijeća o strukturnim poslovnim statistikama u pogledu prilagodbe tehničkog formata nakon revizije klasifikacije proizvoda po djelatnostima (KPD)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 295/2008 Europskog parlamenta i Vijeća od 11. ožujka 2008. o strukturnim poslovnim statistikama (1), a posebno njezin članak 11. stavak 1. točku (a),
   budući da:
   
               (1)
            
            
               Uredbom (EZ) br. 295/2008 uspostavlja se zajednički okvir za prikupljanje, slanje i vrednovanje europskih statističkih podataka o strukturi, djelatnostima, konkurentnosti i uspješnosti poslovanja poduzeća u Uniji.
            
         
               (2)
            
            
               Uredbom (EZ) br. 451/2008 Europskog parlamenta i Vijeća (2) uspostavlja se statistička klasifikacija proizvoda po djelatnostima (KPD) radi ispunjavanja statističkih zahtjeva u Uniji.
            
         
               (3)
            
            
               U Prilogu II. Uredbi Komisije (EZ) br. 250/2009 (3) utvrđuju se tehnički format i oznake za određene proizvode za koje se dostavljaju podaci na temelju KPD-a.
            
         
               (4)
            
            
               Nakon stupanja na snagu Uredbe Komisije (EU) br. 1209/2014 (4) potrebno je prilagoditi Prilog II. Uredbi (EZ) br. 250/2009 s obzirom na oznake za određene proizvode za koje se dostavljaju podaci na temelju KPD-a kako bi se očuvale usporedivost i dosljednost s normama za klasifikaciju proizvoda koje se primjenjuju na međunarodnoj razini.
            
         
               (5)
            
            
               Prilog II. Uredbi (EZ) br. 250/2009 stoga bi trebalo na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Odbora za europski statistički sustav,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 250/2009 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. lipnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 97, 9.4.2008., str. 13.
   
   
      (2)  Uredba (EZ) br. 451/2008 Europskog parlamenta i Vijeća od 23. travnja 2008. o uspostavi nove statističke klasifikacije proizvoda po djelatnostima (KPD) i o stavljanju izvan snage Uredbe Vijeća (EEZ) br. 3696/93 (SL L 145, 4.6.2008., str. 65.).
   
      (3)  Uredba Komisije (EZ) br. 250/2009 od 11. ožujka 2009. o provedbi Uredbe (EZ) br. 295/2008 Europskog parlamenta i Vijeća u pogledu definicija obilježja, tehničkog formata za slanje podataka, zahtjeva dvostrukog slanja podataka za NACE Rev 1.1. i NACE Rev. 2. i dopuštenih odstupanja za strukturne poslovne statistike (SL L 86, 31.3.2009., str. 1.).
   
      (4)  Uredba Komisije (EU) br. 1209/2014 оd 29. listopada 2014. o izmjeni Uredbe (EZ) br. 451/2008 Europskog parlamenta i Vijeća od 23. travnja 2008. o uspostavi nove statističke klasifikacije proizvoda po djelatnostima (KPD) i o stavljanju izvan snage Uredbe Vijeća (EEZ) br. 3696/93 (SL L 336, 22.11.2014., str. 1.).
   
      PRILOG
      Prilog II. Uredbi (EZ) br. 250/2009 mijenja se kako slijedi:
      
                  1.
               
               
                  U točki 4.2. „Teritorijalna jedinica”, oznaka „GR” za Grčku zamjenjuje se oznakom „EL”.
               
            
                  2.
               
               
                  U točki 4.9. „Jedinice vrijednosti podataka”, u tablici, dodaje se nova jedinica „kvadratni metri” s oznakom „M2”.
               
            
                  3.
               
               
                  U točki 4.10. „Podjela proizvoda”, tablica se mijenja kako slijedi:
                  
                              (a)
                           
                           
                              za proizvod s oznakom 63 12 naziv „Internetski portali” mijenja se i glasi „Usluge internetskih portala”;
                           
                        
                              (b)
                           
                           
                              za proizvod s oznakom 73 11 13 naziv „Usluge osmišljavanja i konceptualnog razvoja promidžbenih kampanja” mijenja se i glasi „Usluge konceptualnog razvoja promidžbenih kampanja”;
                           
                        
                              (c)
                           
                           
                              briše se unos za proizvod s oznakom 70 22 4 „Robni žigovi i franšize”;
                           
                        
                              (d)
                           
                           
                              za proizvod s oznakom 71 11 24 naziv „Arhitektonske savjetodavne usluge” mijenja se i glasi „Arhitektonske savjetodavne usluge za građevinske projekte”.